ಭಾರತದ ಫೇಸ್ ಬುಕ್ ನಿಯಮ ಮುಖ್ಯಸ್ಥೆ ಅಂಕಿದಾಸ್ ರಾಜೀನಾಮೆ ಫೇಸ್ ಬುಕ್ ನಿಯಮದಲ್ಲಿನ ತಾರತಮ್ಯ ಆರೋಪದ ವಿವಾದ ಕೇಳಿ ಬಂದ ಬೆನ್ನಲ್ಲೇ ಫೇಸ್ ಬುಕ್ ಭಾರತದ ನಿಯಮ ವಿಭಾಗದ ಮುಖ್ಯಸ್ಥೆ ಅಂಕಿ ದಾಸ್ ತಮ್ಮ ಸ್ಥಾನಕ್ಕೆ ರಾಜೀನಾಮೆ ಸಲ್ಲಿಸಿದ್ದಾರೆ. ಭಾರತದಲ್ಲಿ ಫೇಸ್ ಬುಕ್ ಸಾರ್ವಜನಿಕ ನಿಯಮಗಳ ಕಾರ್ಯಕಾರಿ ವಿಭಾಗದ ನಿರ್ದೇಶಕಿ ಅಂಕಿದಾಸ್ ಮಂಗಳವಾರ ದಕ್ಷಿಣ ಮತ್ತು ಉತ್ತರ ವಿಭಾಗದ ಸ್ಥಾನಕ್ಕೆ ರಾಜೀನಾಮೆ ನೀಡಿದ್ದಾರೆ. ಕೇಂದ್ರ ಸರಕಾರದ ಪರ ದ್ವೇಷದ ಪ್ರಚಾರ ಮಾಡಲು ಪರೋಕ್ಷವಾಗಿ ನೆರವು ನೀಡಲಾಗಿದೆ ಎಂಬ ಆರೋಪದ ಹಿನ್ನೆಲೆಯಲ್ಲಿ ರಾಜೀನಾಮೆ ನೀಡಿದ್ದಾರೆ ಎಂಬ ಆರೋಪವನ್ನು ಸಂಸ್ಥೆ ನಿರಾಕರಿಸಿದ್ದು, ಅವರು ಸಾರ್ವಜನಿಕ ಸೇವೆಗಾಗಿ ಈ ಹುದ್ದೆ ತೊರೆದಿದ್ದಾರೆ ಎಂದು ಸ್ಪಷ್ಟನೆ ನೀಡಿದೆ.